OpenLLM-France/wikimedia huggingface dataset:
# Amherst (Wisconsin)

Amherst és una població dels Estats Units a l'estat de Wisconsin. Segons el cens del 2000 tenia 1.052 habitants.

## Demografia

Segons el cens del 2000, Amherst tenia 964 habitants, 395 habitatges, i 250 famílies. La densitat de població era de 318,1 habitants per km².
Dels 395 habitatges en un 36,7% hi vivien nens de menys de 18 anys, en un 50,1% hi vivien parelles casades, en un 0% dones solteres, i en un 36,5% no eren unitats familiars. En el 32,4% dels habitatges hi vivien persones soles el 17,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 3,14.
Per edats la població es repartia de la següent manera: un 29,6% tenia menys de 18 anys, un 7,9% entre 18 i 24, un 28,5% entre 25 i 44, un 21,7% de 45 a 60 i un 12,3% 65 anys o més.
L'edat mediana era de 34 anys. Per cada 100 dones de 18 o més anys hi havia 88,6 homes.
La renda mediana per habitatge era de 40.125 $ i la renda mediana per família de 54.821 $. Els homes tenien una renda mediana de 37.132 $ mentre que les dones 24.375 $. La renda per capita de la població era de 18.514 $. Aproximadament el 7,7% de les famílies i el 10,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Amherst» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Amherst». American Fact Finder. Oficina del Cens dels Estats Units, 12-01-2010.
# Home transgènere

Un home transgènere, o home trans, és un home que va ser assignat dona en nàixer. El terme home transgènere no es correspon necessàriament amb el d'home transsexual, encara que sovint aquests adjectius s'utilitzen com si fossin sinònims. Els homes trans tenen una identitat de gènere masculina i alguns homes trans realitzen un procés de transició mèdica i/o social per canviar el seu aspecte físic per poder adaptar-se a la societat i disminuir la seua disfòria de gènere. Sovint els homes o dones trans que inicien una transició mèdica són denominats transsexuals.

## Referències

* ↑ «Diccionari LGBT (lèsbic, gai, bisexual, trans) | TERMCAT». [Consulta: 3 juny 2024].
# Les innocents

Les innocents (títol original en francès, Les Innocentes) és una pel·lícula francesa del 2016 dirigida per Anne Fontaine, que compta amb Lou de Laâge, Agata Kulesza, Agata Buzek i Vincent Macaigne al seu repartiment. El guió és de Sabrina B. Karine, Pascal Bonitzer, Anne Fontaine i Alice Vial, a partir d'una idea original de Philippe Maynial. Maynial es va inspirar en les experiències de la seva tia, Madeleine Pauliac, una metgessa de la Creu Roja francesa que va treballar a Polònia després de la Segona Guerra Mundial. S'ha doblat i subtitulat al català.

## Referències

* ↑ Stephen Holden , 30-06-2016.
* ↑ Kenneth Turan , 30-06-2016.
* ↑ Noémie Luciani , 09-02-2016.
* ↑ «Les innocents». Goita què fan, ara!. [Consulta: 5 juliol 2023].
# Zdravka (cràter)

Zdravka és un cràter d'impacte en el planeta Venus de 12,5 km de diàmetre. Porta el nom d'un antropònim búlgar, i el seu nom va ser aprovat per la Unió Astronòmica Internacional el 1985.

## Referències

* ↑ «Zdravka». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Billings

Billings és una ciutat de l'estat del Montana dels Estats Units d'Amèrica.
Forma part del Comtat de Yellowstone i és la ciutat més gran del comtat i de l'estat. Segons el cens del 2002, té una població de 104,170 habitants. La ciutat va ser fundada el 1882.

## Vegeu també

* ZooMontana

## Referències

* ↑ «U.S. Census Bureau Delivers Montana's 2010 Census Population Totals, Including First Look at Race and Hispanic Origin Data for Legislative Redistricting» (en anglès). Census.org, 15-03-2011. Arxivat de l'original el 4 d'octubre 2013. [Consulta: 21 maig 2011].
* ↑ Reich, James M. Billings (en anglès). Arcadia Publishing, 2009, p.7. ISBN 073857046X.

## Enllaços externs

* (anglès) Ajuntament de Billings
# Stebnícka Huta

Stebnícka Huta és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1600.
# Homeboy

Homeboy és una pel·lícula estatunidenca dirigida per Michael Seresin, estrenada l'any 1988. Ha estat doblada al català

## Argument

Johnny walker (Mickey Rourke) és un cow-boy apassionat de la boxe. Els seus recents combats li han fet danys cerebrals que l'han obligat a anar a un centre de cura. En arribar, s'enamora de Ruby (Debra Feuer). Aquesta té molt en comú amb Johnny. Johnny és el millor amic de Wesley Pendergrass (Christopher Walken). Wesley i Johnny tenen una profunda amistat i Johnny idealitza el seu amic.
Més tard en la pel·lícula, Wesley vol utilitzar la força física de Johnny per ajudar-lo en la realització d'un atracament. Johnny haurà d'escollir entre l'amor de Ruby i la seva amistat amb Wesley.

## Repartiment

* Mickey Rourke: Johnny Walker
* Christopher Walken: Wesley Pendergass
* Debra Feuer: Ruby
* Thomas Quinn: Lou
* Kevin Conway: Grazziano
* Antony Alda: Ray
* Jon Polito: Moe Fingers
* Bill Slayton: Bill
* David Albert Taylor: Cannonball
* Matthew Lewis : Cotten
* Joseph Ragno: l'entrenador de Cotten
* Willy DeVille: el guardaespatlles de Moe
* Rubén Blades: el metge
* Sam Gray: el barber
* Dondre Whitfield: Billy Harrison

## Al voltant de la pel·lícula

* Destacar la presència de l'actor Stephen Baldwin, llavors desconegut, en el seu primer gran paper al cinema, interpretant un dels dos alcohòlics del Luna Park.

## Banda original

* Call Me If You Need Me, interpretada per Magic Sam
* I Want to Love You Baby, interpretada per Peggy Scott i Jo Jo Benson
* Pretty Baby, interpretada per J.B. Hutto & The New Hawks
* Living in the Real World, interpretada per The Breaks
* Mercy, interpretada per Steve Jones
* Fina and Dandy

## Referències

* ↑ esadir.cat. Homeboy. esadir.cat.
* ↑ «Homeboy». IMDb.
# Les joies de la Castafiore

Les joies de la Castafiore (en francès:Les Bijoux de la Castafiore) és el vint-i-unè àlbum de Les aventures de Tintín. Publicat el 1963 va ser concebut com com un exercici narratiu, Hergé volia veure si podia mantenir el suspens al llarg de les seixanta-dues pàgines de la història sense dolents, llocs exòtics, armes de foc ni perill, i amb un desenllaç clarament enganyós. En conseqüència és una història rica en trames secundàries, pistes falses, interpretacions errònies, pseudo-desaparicions i personatges plens de matisos. Aquesta és l'única història de Tintín en el qual els personatges es queden a casa seva, a Molins de Dalt, i no viatgen a cap altra part del món.
El 2018, l'editorial Moulinsart cedí els drets a dues editorials espanyoles, Trilita Ediciones i Zephyrum Ediciones per a publicar dos noves traduccions de Tintín cada any en aragonès, aranés, basc, castúo, gallec i valencià: el primer àlbum editat fon Les Bijoux de la Castafiore, per imposició de Moulinsart.

## Enllaços externs

* Les joies de la Castafiore al Racó del Tintinòleg
* Les joies de la Castafiore al lloc web oficial de Tintin (anglès)

## Referències

* ↑ Jaume Vidal «I ara, Tintín en aranès». El Punt Avui, 24-09-2018 [Consulta: 31 octubre 2019].
# Ángel Peinado Leal

Ángel Peinado Leal (Madrid, 4 de febrer de 1908-El Pardo, 10 de març de 1939) va ser un polític i sindicalista espanyol.

## Biografia

Nascut en 1908, en la seva joventut va treballar com a repartidor de periòdics. Membre de la UGT, va ingressar en l'Agrupació Socialista de Madrid en 1931. Va treballar per al diari El Socialista, en la secció de tancament. Va ser també fundador i president del Grup sindical socialista de tancadors de premsa.
Després de l'esclat de la Guerra civil es va unir a les forces lleials a la República. L'abril del 1937, amb la constitució d'una nova corporació municipal —sota la direcció de Rafael Henche—, va ser nomenat regidor de l'Ajuntament de Madrid en representació de la UGT. Durant la contesa seria nomenat comissari polític de la 7a Brigada Mixta, destinada en el Front de Madrid. També exerciria el càrrec de comissari d'Impremta i Tallers del Ministeri de Defensa.
Al març de 1939 va donar suport al cop d'estat liderat pel coronel Segismundo Casado. Peinado seria detingut en l'anomenada Posició Jaca per efectius comunistes de la 300a Divisió de Guerrillers al costat de tres coronels d'Estat Major —Joaquín Otero Ferrer, José Pérez Gazzolo i Arnoldo Fernández Urbano—, i posteriorment traslladat a El Pardo, on va ser afusellat. Poc després del triomf del cop de Casado el cos d'Ángel Peinado va ser trobat a l'interior una fossa comuna.

## Notes

* ↑ Per aquestes morts el coronel comunista Luis Barceló seria afusellat per les forces casadistes.

## Referències

* ↑ Vázquez i Valero, 1978, p. 341.
* ↑ Engel, 1999, p. 15.
* ↑ Romero, 1976, p. 393.
* ↑ Cancio Fernández, 2011, p. 145.
* ↑ Romero, 1976, p. 293.
* ↑ Bahamonde Magre i Cervera, 1999, p. 402.
* ↑ Graham, 1991, p. 240.
* ↑ Thomas, 1976, p. 975.

## Bibliografia

* Bahamonde Magro, Javier. Así terminó la guerra de España. Madrid: Marcial Pons, 2000. ISBN 9788495379092.
* Cancio Fernández, Raúl C. Fuerzas especiales en la Guerra Civil Española: del XIV cuerpo de ejército guerrillero a las partidas requetés del Alto Tajo. Madrid: Ministerio de Defensa, 2011.
* Engel, Carlos. Historia de las brigadas mixtas del Ejército Popular de la República. Almena Ediciones, 1999.
* Graham, Helen. Socialism and War: The Spanish Socialist Party in Power and Crisis, 1936-1939. Cambridge University Press, 1991. ISBN 0-521-39257-8.
* Romero, Luis. El Final de la guerra. Ed. Ariel, 1976.
* Thomas, Hugh. Historia de la Guerra Civil Española. Barcelona: Círculo de Lectores, 1976. ISBN 84-226-0874-X.
* Vázquez, Matilde. La Guerra Civil en Madrid. Tebas, 1981.
# Bega

* No s'ha de confondre amb Vega o Begga.
«Bega» té aquests significats:
* Bega d'Andenne (Landen, Austràsia, 615 - Andenne, 693), filla de Pipí de Landen i d'Itta, monja venerada com a santa al cristianisme
* Bega (Werre), afluent del Werre
Viccionari
# Teach-In

Teach-In va ser un grup musical neerlandès de la ciutat d'Enschede que va guanyar el 1975 el Festival de la Cançó d'Eurovisió amb la cançó Ding-a-dong. El grup va ser fundat el 1967.

## Referències

* ↑ «Long lost Teach-In album to be released for the first time» (en anglès britànic), 08-01-2018. Arxivat de l'original el 2019-07-05. [Consulta: 8 gener 2022].
* ↑ «Interview met Getty Kaspers (zangeres Teach-In). Songfestival 1975» (en neerlandès), 24-04-2018. [Consulta: 8 gener 2022].
# TMC

TMC té els següents significats:
* TMC Monte Carlo
* Toyota Motor Corporation
* Trinamool Congress
* Llum de peu TMC
# Anales del Instituto Botánico A. J. Cavanilles

Anales del Instituto Botánico A. J. Cavanilles, (abreujat Anales Inst. Bot. Cavanilles), és una revista il·lustrada amb descripcions botàniques que és editada a Espanya pel Reial Jardí Botànic de Madrid. Va començar la seva publicació l'any 1951 fins al 1979. Va ser precedida i substituïda per Anales Jard. Bot.Madrid.

## Referències

* ↑ en Trópicos

## Enllaços externs

* En IPNI
# Homeacre-Lyndora

Homeacre-Lyndora és una concentració de població designada pel cens dels Estats Units a l'estat de Pennsilvània. Segons el cens del 2000 tenia 6.685 habitants.

## Demografia

Segons el cens del 2000, Homeacre-Lyndora tenia 6.685 habitants, 3.077 habitatges, i 1.867 famílies. La densitat de població era de 386,4 habitants per quilòmetre quadrat.
Dels 3.077 habitatges en un 21% hi vivien nens de menys de 18 anys, en un 48,7% hi vivien parelles casades, en un 8,5% dones solteres, i en un 39,3% no eren unitats familiars. En el 35,7% dels habitatges hi vivien persones soles el 19,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,77.
Per edats la població es repartia de la següent manera: un 18% tenia menys de 18 anys, un 6,3% entre 18 i 24, un 25,4% entre 25 i 44, un 25,1% de 45 a 60 i un 25,2% 65 anys o més.
L'edat mediana era de 45 anys. Per cada 100 dones de 18 o més anys hi havia 89,8 homes.
La renda mediana per habitatge era de 32.819 $ i la renda mediana per família de 43.136 $. Els homes tenien una renda mediana de 36.804 $ mentre que les dones 23.537 $. La renda per capita de la població era de 20.705 $. Entorn del 7,2% de les famílies i el 8,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Homeacre-Lyndora». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
* ↑ «Geographic Comparison Table- Homeacre-Lyndora». American Fact Finder. Oficina del Cens dels Estats Units, 12-01-2010.
# Leucophaeus

Leucophaeus és un dels gèneres d'aus de la família dels làrids (Laridae), a l'ordre dels caradriformes (Charadriiformes). Aquest és un dels gèneres que es van crear arran del desmembrament del gènere Larus com a conseqüència dels avances en els estudis genètics de la primera dècada del segle xxi.
Són gavines de mitjana grandària restringides al Nou Món. Generalment tenen un plomatge més o menys fosc amb semicercles blancs per sobre i sota dels ulls.

## Taxonomia

Segons la classificació del Congrés Ornitològic Internacional (versió 2.4, 2010) aquest gènere està format per cinc espècies:
* Gavina capnegra americana (Leucophaeus atricilla).
* Gavina de Franklin (Leucophaeus pipixcan).
* Gavina de lava (Leucophaeus fuliginosus).
* Gavina de Magallanes (Leucophaeus scoresbii).
* Gavina grisa (Leucophaeus modestus).

## Referències

* ↑ Pons J.M., Hassanin, A., and Crochet P.A.(2005). Phylogenetic relationships within the Laridae (Charadriiformes: Aves) inferred from mitochondrial markers. Molecular phylogenetics and evolution 37(3):686-699
* ↑ Els làrids a la classificació de l'IOC Arxivat 2013-10-04 a Wayback Machine. Rev. 16-04-2010
# Birgi

Birge o Birgi (antiga Bergi o Birki) és una vila de Turquia a la vall del Küçük Menderes, districte d'Ödemiş, Província d'Esmirna.
És el lloc de la clàssica Atós Ierón (Δτός Ιερόν), a Lídia. Els grecs l'anomenaren Khriotúpolis (Χριοτούπολις), i més tard Pyrghíon (Πνργίον). Era un bisbat depenent d'Efes que fou erigit en seu metropolitana en una data entre el 1193 i 1199, però va perdre aquesta condició el 1387 retornant a la dependència d'Efes. El 1304 els catalans de Roger de Flor hi van obtenir una victòria sobre els turcs i van saquejar la ciutat, però quan els catalans van marxar va passar a Aydın i d'aquest emirat als otomans (1391) amb una breu reconquesta d'Aydın (1402-1425). Va quedar força damnada per les lluites entre grecs i turcs de 1921 i 1922. El 1945 tenia 2.150 habitants. Ha estat proposat per ser inclosa al catàleg de patrimoni de la humanitat per la UNESCO en 2012.

## Referències

* 1 2 Centre, UNESCO World Heritage. «Historic Town of Birgi» (en anglès). [Consulta: 17 febrer 2019].
# Anastassia Zúieva

Anastassia Valérievna Zúieva-Féssikova, transliterat a l'anglès Zueva (en rus: Анастасия Валерьевна Зуева, nascuda Féssikova, Фе́сикова; Voskresensk, 8 de maig de 1990), és una nedadora russa que té el rècord nacional de Rússia en els esdeveniments de 50, 100 i 200 metres estilo esquena. Va nedar per a Rússia en els Jocs Olímpics de 2008 i els Jocs Olímpics de 2012. En els Jocs de 2012, va guanyar una medalla de plata en els 200 m esquena.
En 2009, va nedar sota el rècord mundial existent en curs llarg femení de 50 m esquena tres vegades, no obstant això, dues d'aquests tres temps no han estat aprovats com a rècord mundial, i el tercer, a partir de juliol de 2009, és un probable candidat a tampoc ser aprovat.

## Carrera

El 28 d'abril de 2009 en el Campionat de Rússia 2009, Zúieva va nedar dues vegades sota el rècord mundial existent en curs llarg de 50 m esquena femení de 27,67 per Sophie Edington d'Austràlia. En els preliminars de la reunió, Zúieva va registrar un 27,48 per liderar la classificació per a la final, on va guanyar l'esdeveniment en 27,47.

## Referències

* ↑ Zueva's bio/results page from the 2008 Olympics website; retrieved 2009-07-27.
* ↑ Anastasia Zueva Likely Loses Another World Record, Swimming World Magazine online; published 2009-06-24, retrieved 2009-07-13.
* ↑ Russians take world records from Australians, The Sydney Morning Herald; published 2009-04-29, retrieved 2009-07-13.
* ↑ Records fall at Russian meet, ESPN online; published 2009-04-28, retrieved 2009-07-13.

## Enllaços externs

* Anastasia Zueva bio page Arxivat 2013-07-18 a Wayback Machine. (rus)
* Anastasia Zueva Sports bio
# Llau de la Font de Montsor

La llau de la Font de Montsor és una llau del terme municipal de Conca de Dalt, al Pallars Jussà, dins de l'antic terme d'Hortoneda de la Conca, en l'àmbit del poble d'Hortoneda.
S'origina a llevant d'Hortoneda, entre les Obagues de Senllí i la Solana de la Font de Montsor, des d'on davalla cap al nord-oest, travessa la Pista d'Hortoneda, i va a abocar-se en el barranc de la Creu al nord de les Obagues de Senllí.

## Enllaços externs

* Institut Cartogràfic de Catalunya; cal fer un pas d'aproximació
# Ígor Tamm

Ígor Ievguènievitx Tamm, rus: И́горь Евге́ньевич Та́мм, (Vladivostok, Rússia, 1895 – Moscou, 1971) fou un físic soviètic guardonat l'any 1958 amb el Premi Nobel de Física.

## Biografia

Va néixer a la ciutat russa de Vladivostok el 8 de juliol de 1895, tot i que de ben petit es va traslladar juntament amb la seva família a Elisabetgrad (Kropívnitski), a Ucraïna. El 1918, va començar a estudiar física a la Universitat d'Edimburg juntament amb Borís Hessen, que continuà posteriorment a la Universitat de Moscou, on es graduà l'any 1918. El 1928, Ígor Tamm col·laborà durant uns mesos amb Paul Ehrenfest a la Universitat de Leiden.
Tamm va morir a la ciutat de Moscou el 12 d'abril de 1971.

## Recerca científica

L'any 1958 fou guardonat amb el Premi Nobel de Física, juntament amb Pàvel Aleksèievitx Txerenkov i Ilià Frank, «pel descobriment i la interpretació de la radiació Txerenkov». Tamm i Frank realitzaren l'explicació teòrica sobre el model exposat per Pàvel Txerenkov, anomenada radiació Txerenkov; aquest model succeeix quan les partícules viatgen en un medi òpticament transparent a una velocitat superior a la velocitat de la llum.
Posteriorment, el Premi Nobel de la Pau Andrei Dmítrievitx Sàkharov va proposar a Tamm el confinament de plasma extremadament ionitzat per camps magnètics tòrics com a mètode de control de la fusió termonuclear
Va ser nomenat Heroi del Treball Socialista el 1953, i rebé a més un orde de Lenin i un orde de la Bandera Roja del Treball. A part, va guanyar dos Premis Stalin (1946 i 53) i la Medalla d'Or Lomonóssov (1967).

## Referències

* 1 2 3 «Igor Y. Tamm» (en anglès). The Nobel Prize in Physics 1958. Nobel Prize Outreach AB, 1958. [Consulta: 9 març 2024].

## Enllaços externs

* «Ígor Tamm» (en anglès). The Nobel Prize. The Nobel Foundation.
# Birgisch

Birgisch era un municipi del cantó suís del Valais, situat al districte de Brig-Glis. El 26 de setembre 2010 els habitants de Birgisch i de la veïna Mund van aprovar la fusió amb Naters. La fusió es va fer efectiva l'1 de gener de 2013.

## Referències

* ↑ «Aus Naters, Birgisch und Mund ist Naters geworden» (en alemany). Burgerschaft Naters. Arxivat de l'original el 2016-05-05. [Consulta: 5 maig 2016].
* ↑ Bieler, Herold «Ein überraschend klares Ja des Souveräns» (en alemany). Walliser Bote, 170, 224, pàg. 7.
# Suassana

Suassana (nom científic Geranium molle) és una planta anual herbàcia pertanyent a la família de les Geraniaceae. En català es diu també gerani, rellotges, agulles, borró, candelers, forquilles, fulla sana o peu de fagina.
Prolifera en prats secs, tanques, bancades i erms. Prefereix els llocs assolellats sobre sòls sorrencs i relativament secs, a una altitud entre els 0-1.000 metres sobre el nivell del mar. Geranium molle és una planta petita, assolint una alçada mitjana de 30,5 centímetres. Es tracta d'una planta molt ramificada, glabra, amb diverses tiges ascendents. Les fulles són palmades, tallades entre 5 i 9 cops. Les fulles basals estan disposades en una roseta, les superiors són sèssils, rodones i peludes, amb un pecíol llarg d'uns 5-12 mm. Les flors són de color rosat-porpra, de 8-12 mm de diàmetre, amb pètals molt irregulars. Floreix d'abril a setembre. Les flors són hermafrodites i principalment pol·linitzades per himenòpters. Els fruits són glabres, generalment amb 6-9 nervis transversals. És originària de les regions mediterrànies i submediterrani, però ara està naturalitzat en altres parts d'Europa, al sud-oest i centre d'Àsia i a l'Àfrica del Nord.
És una espècie introduïda a Amèrica del Nord. És una mala herba nociva al nord-oest del Pacífic i forma ràpidament una coberta vegetal en àrees obertes, entre les gramínies.
Nicholas Culpeper en el seu herbari del 1652 descriu una varietat d'usos per G. molle, incloent el tractament de ferides internes i externes. La decocció en vi alleujaria la gota i altres dolors en les articulacions.

## Referències

* ↑ «suassana». Gran Enciclopèdia Catalana. Grup Enciclopèdia, s.d. [Consulta: 8 desembre 2022].
* ↑ «Geranium molle». Herbari virtual del Mediterrani Occidental. Universitat de les Illes Balears.
* ↑ Vallès, Joan (ed.). «agulles». Noms de plantes. Corpus de fitonímia catalana. TERMCAT, 2014. [Consulta: 8 desembre 2022].
* 1 2 3 4 Pignatti S. - Flora d'Italia – Edagricole – 1982. Vol. II, pag. 10
* ↑ Culpeper, Nicholas. The English physitian: or an astrologo-physical discourse of the vulgar herbs of this nation. Londres: Peter Cole, 1652.
* Habitus
* Fruit immadur

## Enllaços externs

* «Jepson Manual treatment for GERANIUM molle» (en anglès). University of California. [Consulta: 8 desembre 2022].
* «dove's-foot crane's-bill». Universitat de Lovaina a Kortrijk.
# Taringa!

Taringa! és una comunitat virtual d'origen argentí on els usuaris poden compartir tot tipus d'informació per mitjà de missatges a través d'un sistema col·laboratiu d'interacció. Va ser creada l'11 de gener de 2004 (i difosa des del 14 d'abril de 2004) per Fernando Sanz (estudiant de secundària). Al novembre de 2006 va ser adquirida pels argentins Alberto Nakayama i els germans Matías i Hernán Botbol.

## Referències

* ↑ "Taringa! segons el seu fundador" Arxivat 2011-01-01 a Wayback Machine. article del diari La Nación del 8 de maig de 2009, consultat el 29 de maig de 2011.

## Enllaços externs

* Taringa! - Lloc web oficial
* http://www.fernando.com.ar (castellà)